**CAPITOLUL I DENUMIRE PROIECT**

**CONSOLIDARE, SUPRAETAJARE PÂNĂ LA P+2E, MODIFICĂRI INTERIOARE, AMENAJĂRI INTERIOARE, MODIFICĂRI FAȚADE IMOBIL EXISTENT ȘI SCHIMBARE DESTINAȚIE DIN CLĂDIRE CU SPAȚII COMERCIALE ÎN CLĂDIRE CU LOCUINȚE COLECTIVE**

**CAPITOLUL II TITULAR**

Titular: DORIS TRADING S.R.L.

Adresa: Județul Constanța, mun. Constanța, blv. Aurel Vlaicu nr. 135, camera 5

Adresa proiectului: Județul Constanța, municipiul Constanța, str. Negru Vodă nr. 9

Număr cadastral: 225761

Numele persoanei de contact: arh. Andrei Pletea tel. 0721 276 270

Proiectant general: TEHNOCONSULT PROIECT S.R.L.

**CAPITOLUL III DESCRIEREA CARACTERISTICILOR FIZICE ALE ÎNTREGULUI PROIECT**

**3.1.** **un rezumat al proiectului**

Titularul proiectului propune intervenția asupra unui imobil S+P+M pe care îl deține la adresa str. Negru Vodă nr. 9, municipiul Constanta, în vederea consolidării si supraetajării acestuia pentru transformarea într-un imobil cu locuințe colective.

Lucrările propuse nu presupun realizarea de excavații în vederea execuției de noi fundații și nici intervenții la structura de rezistență clădirii și se vor realiza în condițiile încadrării în coeficienții urbanistici prevăzuți prin PUZ , aprobat prin HCL Constanța nr. 416/2003.

Proiectantul general este TEHNOCONSULT PROIECT SRL, Str. Theodor Speranția nr. 116, mun. Constanța, jud. Constanța.

* 1. **justificarea necesităţii proiectului**

Necesitatea investiției este argumentată de importanța dezvoltării și modernizării unei zone în care țesutul urban este fragmentat ca urmare a succedării mai multor etape de intervenție sau reconstrucție spontană, cu scopul accentuării prestigiului cultural al zonei centrale a municipiului.

Totodată, în mod indirect, proiectul va avea impact asupra dezvoltării mediului social local prin implementarea unui standard calitativ ridicat de viață.

* 1. **valoarea investiţiei: -**
  2. **perioada de implementare propusă:** 24 de luni de la obținerea tuturor avizelor
  3. **planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente):**

Terenul studiat se află în intravilanul orașului Constanța, str. Negru Vodă nr. 9, în zona Centrului Vechi (1).

Imobilul identificat cu numărul cadastral 225761, este în proprietatea SC DORIS TRADING SRL, conform înscrisurilor din Extras de carte funciara pentru informare nr. 225761, eliberat sub nr. cerere 37852/15.03.2023 și Contractelor de vânzare-cumpărare cu încheiere de autentificare nr. 230 din 09.02.2011, respectiv nr.1979 din 29.11.2010 (2).

Conform Certificatului de urbanism nr. 1501/25.05.2023 (3), intervenția asupra imobilului studiat se va face în temeiul reglementărilor documentației de urbanism, faza PUZ, aprobată prin HCL Constanța nr. 416/21.11.2003 .

Conform OMC nr. 2.828/24.12.2015 pentru modificarea anexei nr. 1 la Ordinul ministrului culturii si cultelor nr. 2.314/2004 privind aprobarea Listei monumentelor istorice, actualizata, si a Listei monumentelor istorice disparute, cu modificarile ulterioare, imobilul este situat in:

* Situl urban „ Zona peninsulara Constanta” mun. Constanta – nr. crt. 486 – CT-II-s-B-02832 – Faleza Cazino, Poarta 1, Faleza Port Tomis, Faleza Plaja Modern, bd. Ferdinand pana la str. Atelierelor , str. Traian , bd. Termele Romane (fost Marinarilor);
* Situl urban „ Zona Peninsulara Constanta” mun. Constanta – nr.crt. 488 – CT-II-a-B-02832.03 – Bd. Tomis ( Piata Ovidiu – Ferdinand ), Mircea cel Batran ( Piata Ovidiu – Ferdinand ), Marc Aureliu, Orientului, Petru Rares, Cantemir, Rosetti C.A., Sulmona, Doinei, Callatis, Turcanu V, Postei, Vantului, Zambaccian K, Ikaratzali A, Alecsandri V, Negru Voda, Plevnei, Varga Ecaterina, Kogalniceanu M ( Pana la Bd. Ferdinand ) .

Terenul nu este grevat de interdicții de construire.

* 1. **o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcţie şi altele).**

Tema cadru propusă de beneficiar a stat la baza întocmirii proiectului, ținând cont de particularitățile terenului din punct de vedere al vecinătăților, al condițiilor stabilite în documentațiile de urbanism aprobate în ceea ce privește regimul de aliniere și de înălțime, al asigurării numărului de locuri necesare pentru parcări, condiții impuse prin certificatul de urbanism menționat anterior.

Folosinta actuala : C1 – Cladire spatii comerciale S+P+M ( cu acte ), cu suprafața construita la sol de 432 mp, conform Anexa Nr. 1 la Partea I CF 225761/2023 (2). Clădirea existentă pe amplasament are o suprafață construită desfășurată de 711 mp și este edificată din cărămidă, piatră, beton și lemn.

Destinatia terenului stabilita prin planurile de urbanism si amenajarea teritoriului aprobate : curti constructii; imobilul este situate in CS2 – Zona activitatilor de servicii si mici activitati productive compatibile

Utilizari admise : servicii comerciale si comert adecvate zonei centrale si protejate, cu atractivitate ridicata pentru public si din punct de vedere turistic, alimentatie publica (restaurante , cafenele, ceainarii, cofetarii etc.); servicii turistice – informare / rezervare, agentii turistice, unitati de cazare ( hoteluri , pensiuni); loisir urban, echipamente publice de importanta locala si municipala; locuire; servicii financiar-bancare, de asigurari, servicii de consultanta, alte servicii, etc.

Reglementari fiscale : imobilul face parte din zona de impozitare A

Pentru imobilul descris anterior se doreste consolidarea, supraetajarea pana la P+2E , execuția de modificari și amenajari interioare, modificari fatade si schimbare de destinatie din cladire cu spatii comerciale in cladire cu locuinte colective.

Imobilul are accesul principal pe fatada nord-vestica, dinspre strada Negru Voda.

Indicii de control privind modul de utilizare a terenului sunt urmatorii (4):

|  |  |
| --- | --- |
| Suprafata teren din acte si din masuratori – 814 m² | |
| Suprafata construita existenta | 432.00 m² |
| Suprafata construita propusa (se menține) | 432.00 m² |
| Suprafața desfășurată existenta | 673.00 m² |
| Suprafața desfăsurata propusa | 976.00 m² |
| P.O.T. existent | 53.07 % |
| P.O.T. propus ( se mentine ) | 53.07 % |
| C.U.T. existent | 0.82 |
| C.U.T. propus | 1.20 |
| Nr. locuri de parcare | 14 loc de parcare |
| Suprafete spatii verzi | 245.00 m² (30%) |
| Suprafete alei pietonale / carosabile | 137.00 m² |

Regimul de inaltime propus = P+2E

H max propus = 11.00 m ( aliniere la cornisa )

Parterul cladirii va cuprinde 4 unitati locative, la etajul 1 se vor ragasi 5 unitati locative, iar la etajul 2 alte 5 unitati similare, formand astfel un total de 14 unitati locative, ce vor găzdui maximum 45 de persoane (5).

Zona pubelelor pentru colectarea gunoaielor se va realiza in apropierea accesului auto pe amplasament.

**TERENUL DE FUNDARE**

Lucrările propuse nu presupun execuția unor noi fundații, totuși se vor lua măsuri pentru evitarea infiltrării în teren a apelor de suprafață atât în perioada execuției, cât mai ales în timpul exploatării construcțiilor, conform prevederilor legale, în sarcina proprietarului revenind urmărirea în timp a clădirii și în special evitarea cu strictețe a oricăror posibilități de umezire prelungită a terenului (băltiri, pierderi din rețea etc).

Sistematizarea terenului va asigura colectarea și evacuarea rapidă a apelor din precipitații, evitându-se stagnarea apelor în jurul construcțiilor.

**SUPRASTRUCTURA**

* Suprastructura va fi realizată pe pereti portanti.
* Planşeul va fi de tip dala din beton.
* Acoperişul este de tip sarpanta peste corpul propus .

**ÎNCHIDERILE EXTERIOARE**

* se vor realiza cu pereți de 30 cm grosime din zidărie de B.C.A. , termoizolați cu vată minerală de 10 cm grosime, asigurându-se o rezistență termică corectată.

**COMPARTIMENTARILE INTERIOARE**

* Se vor realiza din BCA de 15 cm grosime cu finisaj de 2.5 cm având o grosime în final de 20 cm asigurând izolarea fonică, iar pereții ce despart apartamentele vor fi din BCA de 25 cu finisaj de 2.5 cm având o grosime finală de 30 cm.

**FINISAJELE EXTERIOARE**

* Imobilul va avea tencuiala decorativa alb-crem și zone cu cărămidă aparentă.
* Tâmplăria va fi din profile de PVC si aluminiu, cu geam termoizolant, low-e, pentacameral, culoare antracit la exterior si la interior, cu glaf metalic la exterior, culoare antracit, si glaf din PVC la interior, culoare antracit.

**FINISAJE INTERIOARE**

* pardoseli din parchet triplustratificat in zona livingului, holuri, dormitoare, dressing.
* pardoseli din gresie în grupurile sanitare, bucatarie, dining si terasa.
* in bucătărie faianţă pe frontul de lucru la H=0,60 m incepand de la cota h=0,90m,
* in grupurile sanitare faianţă perimetral cat este inaltimea libera,
* in camerele de locuit, holuri si restul incaperilor pereţii vor fi zugraviti cu zugrăveli lavabile.
* zugrăveli lavabile pentru tavane
* uși din lemn furniruite

**ACOPERIŞ**

* Acoperişul va fi realizat de tip șarpantă. Apele meteorice în exces vor fi evacuate prin ghenele de scurgere prevăzute.

**ASIGURAREA CIRCULAȚIEI AUTO ȘI PIETONALE**

Accesele auto și pietonale se vor face de pe strada Negru Vodă aflată pe latura de nord-vest a imobilului.

Circulația care se desfășoară în prezent pe str. Negru Vodă nu va fi perturbată.

Locurile de parcare necesare, calculate conform HCLM 113/2017, vor fi asigurate în interiorul proprietății: 14 locuri la sol prin 7 sisteme duble.

**UTILITĂȚI**

**Alimentarea cu energie electrică** se va face de la rețeaua locală prin intermediul unor firide de branșament montate pe pereții exteriori. Din aceste firide se va alimenta tabloul electric general aflat în subsolul clădirii. Înainte de alimentarea tabloului electric general, pe branșament se va amplasa un bloc de măsură și protecție, care cuprinde contorul trifazat de energie electrică. Imobilul existent în prezent pe amplasament dispune de alimentare cu energie electrică.

**Alimentarea cu apă** a obiectivului se va asigura din rețeaua stradală existentă în zonă, prin intermediul unui cămin apometric amplasat în incintă. Imobilul existent în prezent pe amplasament este racordat la rețeaua orășenească de alimentare cu apă și canalizare, exploatată de RAJA S.A.

Apa va fi utilizată în scop menajer și pentru stropirea spațiului verde.

Debitele asigurate la punctele de consum sunt:

-minim 0,15 litri/sec. la bucătărie

-minimum 0,05 litri/sec. la bai

**Evacuarea apelor uzate menajere** se va realiza gravitațional, prin coloanele verticale și prin conducte din polipropilenă -sistem fonoabsorbant, montate în șapa pardoselii, aparent în plafonul fals, îngropat în zidărie, aparent în ghene.

Racordul exterior se va face la căminul de canalizare, care va fi racordat la un colector stradal.

Apele deversate în sistemul orășenesc de canalizare menajeră vor trebui să respecte obligatoriu condițiile specificate de către NTPA 002/2005 în vigoare.

**Colectarea apelor pluviale** convențional curate din zona teraselor și trotuarelor se va face prin burlane și rigole, fiind apoi descărcate în zonele de spații verzi de pe amplasament.

**Apa caldă menajeră** și apa caldă pentru încălzirea cu corpuri statice vor fi asigurate prin funcționarea unor centrale termice (cu tiraj forțat) pe bază de gaze naturale furnizate de rețeaua orășenească, pentru fiecare unitate locativă în parte.

* 1. **descrierea instalației si a fluxurilor tehnologice existente pe amplasament:**

În cadrul obiectivului propus nu se vor desfășura activități de producție, acesta având funcțiune locativă.

* 1. **materiile prime, energia și combustibilii utilizați, cu modul de asigurare a acestora:**

În perioada de realizare a investiției se vor folosi apă, nisip, pietriș și lemn (cofrare), materiale uzuale necesare operațiunilor de construcție a imobilelor, aceste fiind achiziționate exclusiv de la furnizori autorizați

Nu se vor exploata resurse naturale de pe amplasament

În perioada de funcționare a obiectivului consumul de materii prime se referă la asigurarea utilităților (apă, energie electrică, gaze).

* 1. **descrierea lucrărilor de refacere a amplasamentului în zona afectată de execuția investiției:**

La finalul perioadei de construcție a obiectivului, pentru respectarea prevederilor HCJ nr. 152/2013, în incinta amplasamentului s-a prevăzut realizarea de spații verzi pe o suprafață de 245.00 m² , reprezentând 30% din suprafața terenului, adică minimul necesar pentru funcțiunea propusă. Spațiul verde va putea fi suplimentat prin amenajarea de terase verzi aferente unităților locative.

* 1. **planul de execuție, cuprinzând faza de construcție, punerea în funcțiune, exploatare,**

**refacere si folosire ulterioară**

Planul de execuție presupune parcurgerea următoarelor etape:

* realizarea organizării de șantier ;
* delimitarea zonelor de lucru pentru protecția vecinătăților;
* depozitarea temporară a unora dintre materialele de construcții, precum și a echipamentelor și dispozitivelor utilizate în această etapă;
* montare cofraje și armături, betonare (fundații, stâlpi, grinzi, planșee) realizare închideri, compartimentări, montare tâmplărie;
* depozitarea deșeurilor rezultate din operațiile de montaj;
* lucrări amenajare teren (săpături, nivelări, compactări, umpluturi);
* punerea în funcțiune.

Lucrările de execuție se vor desfăşura numai în limitele amplasamentului deținut de beneficiar.

Pe durata executării lucrărilor de supraetajare se vor respecta actele normative privind protecția muncii în construcții.

* 1. **relația cu alte proiecte existente sau planificate**

Modificările propuse se vor face în condițiile încadrării în coeficienții urbanistici prevăzuți prin documentația de urbanism PUZ , aprobat prin HCL Constanța nr. 416/21.11.2003.

* 1. **detalii privind alternativele care au fost luate în considerare**

În vederea realizării proiectului, beneficiarul nu a luat în considerare alte locații, întrucât amplasamentul prezentat a fost considerat potrivit pentru investiția dorită, fiind situat într-o zonă reglementată urbanistic pentru tipul de funcțiuni propuse și de proiectul prezent și având acces facil la drumuri existente și rețelele de utilități.

Soluțiile constructive alese sunt cele clasice pentru construcțiile rezidențiale, eventualele alternative ținând strict de siguranța și rezistența obiectivului, fără să genereze presiuni diferite asupra factorilor de mediu.

* 1. **alte autorizații cerute pentru proiect**
  + Aviz alimentarea cu energie electrică
  + Aviz sănătatea populației
  + Aviz RAJA SA
  + Aviz securitatea la incendii

**CAPITOLUL IV DESCRIEREA LUCRĂRILOR DE DEMOLARE NECESARE**

Pentru realizarea lucrărilor propuse nu sunt necesare lucrări de demolare.

**CAPITOLUL V DESCRIEREA AMPLASARII PROIECTULUI**

* **distanta fata de granite pentru proiectele care cad sub incidenta Conventiei privind evaluarea impactului asupra mediului in context transfrontiera, adoptata la Espoo la 25 februarie 1991, ratificata prin Legea nr. 22/2001**

Nu e cazul.

* **localizarea amplasamentului în raport cu patrimoniul cultural potrivit Listei monumentelor istorice, actualizată, aprobată prin Ordinul ministrului culturii şi cultelor nr. 2.314/2004, cu modificările ulterioare, şi Repertoriului arheologic naţional prevăzut de Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare**

Amplasamentul este situat în zona pretejată: Necropola oraşului antic Tomis, dar nu este supus unor interdicţii de construire conform certificatului de urbanism.

* **hărți, fotografii ale amplasamentului care pot oferi informații privind caracteristicile fizice ale mediului, atât naturale, cât și artificiale și alte informații privind folosințele actuale și planificate ale terenului atât pe amplasament, cât și pe zone adiacente acestuia**

Terenul pe care este propusă implementarea obiectivului se află într-o zonă rezervată construcțiilor rezidențiale din intravilanul orașului Constanța

Vecinătățile amplasamentului și retragerile față de acestea sunt următoarele:

* la Nord - Vest – 0.00 m - Str. Negru Voda
* la Nord - Est – calcan – Parohia Romano Catolica
* la Sud - Est – 16.71 m - (Teren Consiliul Municipal)
* la Sud - Vest – calcan – Vecin: IE:220599; IE:201244;

Conform Deciziei etapei de evaluare inițială nr. 330/04.07.2023, emisă de APM Constanța proiectul propus nu intră sub incidența art. 28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare și nici sub incidența prevederilor art. 48 și 54 din Legea apelor nr. 10711996, cu modificările și completările ulterioare.

* **politici de zonare și de folosire a terenului**

Se vor respecta reglementările cuprinse în PUZ , aprobat prin HCL Constanța nr. 416/2003.

* **arealele sensibile -** Nu e cazul
* **detalii privind orice varianta de amplasament care a fost luata in considerare**

Alternativa analizata in prezentul memoriu este considerata cea mai buna si cea mai rentabilă, în condițiile în care titularul este și proprietarul terenului.

**CAPITOLUL VI DESCRIEREA TUTUROR EFECTELOR SEMNIFICATIVE POSIBILE ASUPRA**

**MEDIULUI ALE PROIECTULUI, ÎN LIMITA INFORMAŢIILOR DISPONIBILE**

1. **Surse de poluanţi şi instalaţii pentru reţinerea, evacuarea şi dispersia poluanţilor în mediu**
2. **protecţia calităţii apelor**

Proiectul nu prevede prelevarea apei subterane din zona amplasamentului și nici prelevarea de apa din sursă de suprafață.

Alimentarea cu apă se va realiza din rețeaua existentă în zonă, conform avizului ce urmează a fi eliberat de operatorul zonal RAJA SA.

Presiunea apei în zonă este de 1 atm.

**a.1) sursele de poluanţi pentru ape, locul de evacuare sau emisarul:**

În perioada de execuție a lucrărilor surse de poluare pentru apele subterane pot fi:

* Ape uzate menajere din activitatea organizării de șantier în cazul deversărilor accidentale sau vidanjării neadecvate a toaletelor ecologice;
* Ape pluviale potențial impurificate cu eventuale urme de produse petroliere şi materii în suspensie provenite din lucrările desfăşurate pe şantier şi traficul utilajelor şi mijloacelor de transport.

Se consideră că impactul asupra factorului de mediu apă în etapa de realizare a investiţiei este nesemnificativ şi temporar, în condițiile în care lucrările de execuţie se vor realiza conform prevederilor legislaţiei în vigoare. Nu există pericolul interceptării pânzei freatice la realizarea fundațiilor.

In perioada funcționării obiectivului din activitate vor rezulta ape uzate menajerea căror evacuare se va realiza în canalizarea orășeneascăși ape pluviale care vor fi colectate prin burlane și vor fi evacuate în rigolele stradale . Se vor lua măsuri pentru evitarea infiltrării în teren a apelor din precipitații, construcția fiind prevăzută cu un trotuar etanș cu lățimea de minimum 0,50 m, cu pantă spre exterior.

**a.2)** **staţiile şi instalaţiile de epurare sau de preepurare a apelor uzate prevăzute**

În perioada de execuţie, vor fi utilizate toalete ecologice prevăzute cu lavoar, în număr suficient, în cadrul organizării de șantier. Acestea vor fi vidanjate periodic.

Se recomandă totodată aplicarea următoarelor măsuri :

* + depozitarea materialelor de construcții necesare și a deșeurilor generate să se facă numai în spațiile special amenajate în incinta organizării de șantier;
  + se interzice spălarea mașinilor sau a utilajelor în zona de lucru, ori deversarea de ape uzate necontrolat în zona amplasamentului;
  + nu se vor organiza depozite de combustibili în incinta șantierului;
  + se va interzice aprovizionarea cu combustibili a mijloacelor de transport, echipamentelor, utilajelor, în zona unde se execută lucrări
  + se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier;
  + se va achiziționa material absorbant în vederea intervenției prompte în cazul unor scurgeri accidentale de produse petroliere în zona obiectivului.

Se consideră că impactul negativ asupra factorului de mediu apa pe durata execuției lucrărilor este nesemnificativ, cu o probabilitate mica de apariție.

În perioada de exploatare a obiectivului, nu se vor produce poluări care să afecteze factorul de mediu apa, dacă se va ține cont de următoarele condiții:

* + alimentarea cu apă a obiectivului va fi asigurată prin racordare la reațeaua existentă în zonă.
  + consumul de apă se va contoriza și se vor impune măsuri pentru evitarea risipei.
  + apele uzate menajere din incinta obiectivului se vor evacua în canalizarea orășenescă.
  + indicatorii de calitate ai apelor uzate evacuate vor respecta condițiile de calitate conform NTPA 002/2005.
  + Apele pluviale de pe acoperișuri și terase sunt considerate convențional curate și vor fi colectate prin burlane și evacuate în spațiile verzi din incintă.
  + deșeurile rezultate se depozitează numai în spații acoperite, impermeabilizate.
  + se recomandă dotarea obiectivului cu material absorbant biodegradabil pentru intervenție în caz de poluări accidentale.
  + periodic se vor realiza verificări cu privire la starea instalațiilor pentru a preveni apariția unor deteriorări sau neetanșeități care ar putea produce poluarea accidentală a solului, iar apoi prin infiltrare, a apei subterane.

**b) protecţia aerului:**

**b.1) sursele de poluanţi pentru aer, poluanţi, inclusiv surse de mirosuri:**

În cursul desfășurării lucrărilor proiectate se vor înregistra emisii din procesele de ardere a combustibililor utilizați pentru deplasarea mijloacelor de transport (SOx, NOx, CO, particule în suspensie, compuși organici volatili), precum și emisii de pulberi și praf provenite din operațiunile aferente manevrării pământului și materialelor de construcții pulverulente.

În perioada de funcționare, emisiile suplimentare pot apărea de la traficul auto generat de accesul locatarilor în zona obiectivului.

O altă sursă de emisii o constituie utilizarea centralelor termice pentru generarea agentului termic și a apei calde menajere, ce vor folosi drept combustibil gaze naturale din rețeaua orășenească.

**b.2)**  **instalaţiile pentru reţinerea şi dispersia poluanţilor în atmosferă:**

Având în vedere că sursele de poluare asociate activităţilor care se vor desfăşura în faza de execuţie sunt surse libere, deschise nu se poate pune problema unor instalaţii de captare - epurare -evacuare în atmosferă a aerului impurificat/gazelor reziduale.

Nivelul de poluare poate fi diminuat prin aplicarea următoarelor măsuri:

* + procedură de operare standard pentru oprirea activităților generatoare de praf în perioadele cu vânt puternic;
  + umectarea terenului pentru limitarea emisiilor de pulberi;
  + utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
  + utilizarea de combustibili cu conținut redus de sulf, conform prevederilor legislative în vigoare.

După darea în folosință a obiectivului, apa caldă menajeră și apa caldă pentru încălzirea corpurilor statice interioare vor fi asigurate de centrale termice murale în condensație, cu functionare pe baza de gaze naturale din reteaua locala. Aceste sisteme au consum redus de combustibil, ajungând pînă la 25-30% sub cel al unei centrale convenționale, iar randamentul depășeste 100% datorită utilizării energiei de condensare suplimentare. Evacuarea gazelor se face prin tiraj forțat, centralele vor avea certificat de calitate și emisiile se vor încadra în limitele legislației de mediu.

În ce privește sistemele de ventilație, obiectivul va fi dotat cu aparate de aer condiționat de ultimă generație ce utilizează drept agent de răcire freonul ecologic.

În același sens, terenul aferent obiectivului de investiții va fi amenajat cu spații verzi, ceea ce va da o notă bună din punct de vedre peisagistic și va îmbunătăți calitatera aerului în zonă.

**c) protecţia împotriva zgomotului şi vibraţiilor:**

**c.1)** **sursele de zgomot şi de vibraţii**

Zgomotele şi vibraţiile ce se produc în situaţii normale de exploatare a utilajelor și instalațiilor folosite în procesul de organizare de șantier au caracter temporar, doar pe perioada desfășurării lucrărilor şi nu au efecte negative asupra mediului, manifestându-se local.

Având în vedere că utilajele folosite sunt acționate de motoare termice omologate, nivelul zgomotelor produse se încadrează în limitele admisibile.

În perioada funcționării obiectivului, dată fiind folosința rezidențială a acestuia, nivelul de zgomot echivalent la limita incintei se va încadra în limitele prevăzute de STAS 10009/2017.

**c.2)** **amenajările şi dotările pentru protecţia împotriva zgomotului şi vibraţiilor –**

În scopul diminuării surselor de zgomot, în perioada realizării investiției se vor lua măsuri precum :

* încadrarea duratei de execuție a proiectului în termenul stabilit, astfel încât disconfortul generat de poluarea fonică să fie limitat la această perioadă.
* lucrările de execuție se vor desfășura numai pe timp de zi, în conformitate cu programul impus de administrația locală, astfel încât să nu producă disconfort în vecinătate.
* se vor folosi utilaje şi mijloace de transport silenţioase adaptate volumului de lucrări necesar a fi realizate, astfel încât acestea să aibă asociate niveluri moderate de zgomot.
* se vor utiliza echipamente și utilaje corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă, inclusiv din punct de vedere al nivelului zgomotului produs.
* programarea activităților se va face astfel încât să se evite creșterea nivelului de zgomot prin utilizarea simultană a mai multor utilaje care au asociate emisii sonore importante.

Pentru perioada de exploatare a obiectivului activitatea desfășurată va fi una specifică zonelor de locuit. Considerăm că impactul zgomotului şi al vibraţiilor este nesemnificativ şi nu va afecta negativ populaţia, astfel încât nu se impun amenajări speciale pentru protecția împotriva zgomotului și vibrațiilor.

**d) protecţia împotriva radiaţiilor:**

**d.1)** **sursele de radiaţii** – nu e cazul

**d.2)** **amenajările şi dotările pentru protecţia împotriva radiaţiilor** – nu e cazul

**e) protecţia solului şi a subsolului:**

**e.1)** **sursele de poluanţi pentru sol, subsol, ape freatice şi de adâncime;**

În perioada execuţiei lucrărilor de construcţie principalele sursele potenţiale de poluare pentru sol, subsol si ape freatice, pot fi reprezentate de:

* Scurgeri accidentale de carburanţi, lubrifianţi si substanţe chimice de la utilajele folosite la execuția lucrărilor;
* Scurgeri accidentale de ape uzate menajere de la toaletele ecologice ale organizării de șantier;
* Gospodărirea incorectă a deşeurilor;
* Tranzitarea sau staționarea autovehiculelor în zone necorespunzătoare.

Poluanții care pot afecta calitatea solului sunt în aceste cazuri: hidrocarburile din produsele petroliere pierdute accidental și emisiile de poluanți în aer din gaze arse, care se depun pe sol, dar și poluanţi de natură organică (exprimaţi prin consumul biochimic de oxigen – CBO5, consumul chimic de oxigen – CCO-Cr), materii în suspensie etc.

Nu vor fi necesare lucrări de excavare pentru fundații, suprafața construită existentă se menține la aceeasi valoare, astfel încât nu se pune problema afectarii substratului vegetal al solului.

În perioada funcționării obiectivului pot apărea incidente cauzate de :

* scurgeri accidentale de produse petroliere de la autoturisme sau alte mijloacele de transport ce tranzitează obiectivul;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului.

**e.2)** **lucrările şi dotările pentru protecţia solului şi a subsolului;**

În perioada executării lucrărilor se vor aplica următoarele măsuri de diminuare a impactului asupra factorului de mediu sol/subsol:

* amenajarea organizării de șantier pe platformă pietruită sau pe platfoma betanata de la nivelul parterului existent;
* rezervarea unor spații adecvate în incinta organizării de șantier pentru depozitarea pe categorii a deșeurilor și materialelor de construcții, astfel încât să nu existe posibilitatea împrăștierii acestora pe terenurile învecinate, precum și a unor zone pentru staționarea utilajelor și a mijloacelor de transport;
* scurgerile accidentale de uleiuri şi carburanţi vor fi localizate prin împrăştierea unui strat de produs absorbant, care ulterior va fi depozitat în container prevăzut cu capac și predat unei firme specilalizate, în vederea eliminării;
* interzicerea efectuării lucrărilor de reparații ale utilajelor în perimetrul șantierului.
* dotarea organizării de șantier cu un număr adecvat de toalete ecologice pentru uzul muncitorilor.

În perioada funcționării obiectivului se apreciază, că în condiții normale de exploatare, nu există surse de poluare a solului. Totuși se va avea în vedere aplicarea unei conduite care să prevadă:

* interzicerea parcării autovehiculelor pe spațiile verzi din incintă;
* colectarea corectă și evacuarea apelor uzate menajere în rețeaua localității;
* dotarea cu material absorbant a obiectivului și intervenția promtă în caz de scurgeri accidentale de produs petrolier;
* amenajarea adecvată a spațiilor pentru colectarea selectivă a deșeurilor;
* se va verifica periodic integritatea elementelor și rețelelor din componența obiectivul.

**f) protecţia ecosistemelor terestre şi acvatice:**

**f.1)** **identificarea arealelor sensibile ce pot fi afectate de proiect;**

Nu e cazul: amplasamentul studiat din intravilanul orașului Constanța, nu este situat în incinta sau în vecinătatea unei arii naturale protejate.

**f.2)** **lucrările, dotările şi măsurile pentru protecţia biodiversităţii, monumentelor naturii şi ariilor protejate** – nu ecazul

Executarea proiectului nu este de natură să afecteze ecosistemele terestre şi acvatice.

În zonă nu există habitate naturale, floră şi faună, care să necesite conservare.

**g) protecţia aşezărilor umane şi a altor obiective de interes public:**

**g.1)** **identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altele**

Investiția se va amenaja pe terenul deținut de titularul de proiect, fără a afecta alte proprietăți sau circulații publice. Prin realizarea obiectivului propus nu se modifică funcţiunile prevăzute în Certificatul de urbanism şi nu sunt afectate obiective de interes public.

Nu sunt necesare măsuri pentru protejarea patrimoniului cultural.

**g.2) sursele de poluanți pentru așezările umane**

Posibile surse de disconfort pentru locuitorii zonei sunt constituite de emisiile de poluanţi şi zgomot generate de traficul greu şi de utilajele folosite în şantier în timpul realizării lucrărilor.

**g.3) lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public;**

Din punct de vedere al sănătății publice, se poate aprecia că funcționarea ulterioară a obiectivului nu va induce modificări în starea de sănătate și confort a populației, fiind un obiectiv cu funcțiuni locative, similare clădirilor din zonă.

La proiectarea imobilelor au fost respectate prevederile OMS nr. 119/2014, modificat și completat prin OMS nr. 994/2018, art, 2, 3,4, 16,17,18,19, pentru aprobarea Normelor de igienă și a recomandărilor privind mediul de viață al populației, referitoare la planificarea spațiilor și materialele folosite, astfel:

* Spaţiile sunt dimensionate pentru un număr specific de utilizatori, fiecare având suprafaţa înălţimea calculate pentru a asigura volumul de aer necesar.
* este asigurată separarea pe funcțiuni împotriva propagării zgomotelor, mirosurilor, vaporilor;
* finisajele interioare și dotările nu creează riscuri de poluare a aerului interior sau accidente și asigura izolarea corespunzătoare higrotermică și acustică;
* Aproape toate spaţiile interioare sunt ventilate natural prin ochiurile mobile ale ferestrelor, si in mod artificial la grupurile sanitare.
* Aproape toate spaţiile sunt iluminate natural prin intermediul ferestrelor .
* camerele sunt izolate acustic față de zgomotul produs de instalațiile aferente spațiilor învecinate.

Studiul de însorire executat (6) a urmărit evidențierea modului în care modificarea construcției existente prin supraetajare influențează îndeplinirea condiției minime de însorire de 1 ½ ore/zi, la solstițiul de iarnă (21 decembrie), considerată zi de referință pentru situația cea mai dezavantajoasă ca timp de însorire posibil teoretic, în intervalul de timp 07:00 – 17:00.

Concluziile studiului sunt următoarele:

* Cladirea A (Imobil Studiat) ( P+2E ) – este insorit in proportie de 100% incepand cu ora 13:00 pana la ora 14:30 .
* Cladirea B (Parter - Anexa) – conform OMS 119/2014, avand destinatia de corp anexa un necesita studierea in prezentul studiu de insorire.
* Cladirea C ( Imobil P+1E+M ) – este insorit in proportie de 100% incepand cu ora 12:30 pana la ora 14:00 .
* Cladirea D (Imobil P+1E+M )– nu necesita studierea acesteia fiind o cladire construita pe limita de proprietate / calcan
* Cladirea E ( Imobil P+1E+M ) nu necesita studierea acesteia fiind o cladire construita pe limita de proprietate / calcan
* Cladirea F ( Imobil P+1E+M ) – nu necesita studierea acesteia fiind o cladire construita pe limita de proprietate / calcan.
* Cladirea G (Parter - Anexa) – conform OMS 119/2014, avand destinatia de corp anexa un necesita studierea in prezentul studiu de insorire.
* Cladirea B ( Imobil P+1E ) – este insorit in proportie de 100% incepand cu ora 12:00 pana laora 13:30 .
* Cladirea I (Parter - Anexa) – conform OMS 119/2014, avand destinatia de corp anexa un necesita studierea in prezentul studiu de insorire.

Dupa intocmirea acestui studiu putem concluziona faptul ca imobilul propus prin documentatia anexata nu influienteaza iluminatul natural pentru cladirile aflate in imediata proximitate a imobilului. Astfel realizarea lucrarilor mai sus mentionate se pot executa fara a aduce vreun prejudiciu vecinilor.

Prevederile OMS 119/2014 articolul 3 nu sunt incalcate deoarece conceptia cladirii initiale nu afecteaza in nici un fel indeplinirea conditiei de insorire in conditii minime 1,5 ore pe zi in data de 21 decembrie a cladirilor invecinate si nici a spatiilor propuse in cladirea proiectata. Astfel, clădirea propusă îndeplinește minimul de însorire pentru toate camerele de locuit și nu influențează însorirea încăperilor de locuit pentru clădirile aflate în proximitate sa .

1. **prevenirea şi gestionarea deşeurilor generate pe amplasament în timpul realizării** **proiectului/în timpul exploatării, inclusiv eliminarea.**

În activitatea de construcţie şi întreţinere a obiectivului, se va ţine seama de reglementările în vigoare privind colectarea, transportul, depozitarea şi reciclarea deşeurilor –OUG 92/ 2021 privind regimul deșeurilor.

**h.1) lista deşeurilor (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate;**

În urma activităţilor de supraetajare pentru realizarea investiţiei pot rezulta, în principal, următoarele tipuri de deşeuri, codificate conform Deciziei UE 2014/955:

* cod 17 04 07 - amestecuri metalice (construcții-montaj) – cca. 600 kg;
* cod 17 01 07 – resturi de materiale de construcții și deseuri din constructii – 1000 kg
* cod 17 04 11 – resturi de cabluri(instalații) – cca. 300 kg;
* cod 17 02 01 - deşeuri din lemn (cofrare, organizare de șantier) – cca 650 kg;
* cod 15 01 01 - deseuri din ambalaje de hartie si carton (org. de șantier) – cca. 600 kg;
* cod 15 01 02 – deseuri din ambalaje din plastic (org. de șantier) - cca. 650 kg;
* cod 20 01 02 - deseuri de sticla (construcții-montaj)– cca. 550 kg;
* cod 20 03 01 – deșeuri municipale amestecate (org. de șantier)– 25 t;
* cod 15 02 02 - material absorbant uzat, în funcție de situațiile ivite.

În perioada funcționării obiectivului se vor genera cu precădere:

* Deseuri menajere – 20 03 01
* Ambalaje de hârtie și carton – 15 01 01
* Ambalaje metalice – 15 01 04
* Ambalaje de sticlă – 15 01 07
* Ambalaje din materiale plastice – 15 01 02

**h.2)** **modul de gospodarire a deseurilor**

Deşeurile generate pe amplasament vor fi in cea mai mare parte solide. Vor fi colectate in mod selectiv, in recipiente speciale si vor fi evacuate periodic. Astfel :

* deşeurile reciclabile – plastic, hârtie, carton, lemn, sticla, metal, diverse ambalaje etc. se vor precolecta în recipiente separate și vor fi predate unui operator economic autorizat, în vederea valorificarii acestora;
* deșeurile menajere vor fi colectate în recipiente închise, tip europubele și depozitate în spații special amenajate până la preluarea lor de către serviciul de salubritate local;
* material absorbant uzat - va fi colectat, în măsura în care se generează, în recipiente prevăzute cu capac și va fi predat în vederea valorificării/eliminării.
* apele menajere uzate de la toaletele organizării de șantier vor fi vidanjate periodic și transportate la stația de epurare care deservește zona.
* este interzisă depozitarea temporară a deșeurilor, imediat după producere direct pe sol sau în alte locuri decât cele special amenajate pentru depozitarea acestora; toți lucrătorii vor fi instruiți în acest sens.
* se va urmări transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția astfel a unor depozite neorganizate și necontrolate de deșeuri sau împrăștierea lor pe teren sub influența vântului.

În perioada funcționării obiectivului colectarea deșeurilor generate pe amplasament se va face într-un spațiu special amenajat în incinta amplasamentului. Se va institui colectarea selectivă a deșeurilor pe categorii, în recipiente colorate diferit și inscripționate. Acestea vor fi preluate de serviciul local de salubrizare sau vor fi predate către societăți autorizate în vederea valorificării.

**h.3)** **programul de prevenire şi reducere a cantităţilor de deşeuri generate;**

Activitățile desfășurate trebuie să țină cont de o ierarhie a opțiunilor de gestionare a deșeurilor. Prima opțiune este prevenirea producerii de deșeuri, prin alegerea încă din faza de proiectare a celor mai bune tehnologii. Dacă evitarea producerii de deșeuri nu este întotdeauna posibilă, atunci trebuie minimizată cantitatea de deșeuri generată prin reutilizare, reciclare și valorificare energetică. Etapa de eliminare a deșeurilor trebuie aplicată numai după ce au fost folosite la maxim toate celelalte mijloace, în mod responsabil astfel încât să nu producă efecte negative asupra mediului.

Se va proceda la instruirea angajaților cu privire la prevenirea generării deșeurilor și obligația reutilizării produselor și a colectării selective a deșeurilor.

**h.4)** **planul de gestionare a deşeurilor;**

Toate categoriile de deșeuri se colectează separat și se predau către societăți autorizate, pe bază de bon de confirmare sau formular de încărcare - descărcare deșeuri în urma predării acestora către colectorii autorizați.

Este interzisă cu desăvârșire incinerarea deșeurilor pe amplasament.

**i) gospodărirea substanţelor şi preparatelor chimice periculoase:**

**i.1)** **substanţele şi preparatele chimice periculoase utilizate şi/sau produse**;

La realizarea obiectivului de investiții, ca și în perioada de funcționare, nu se vor utiliza substanţe sau preparate chimice periculoase.

**i.2)** **modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei**

Nu este cazul.

**B. Utilizarea resurselor naturale, în special a solului, a terenurilor, a apei şi a biodiversităţii.**

Pentru realizarea și punerea în funcțiune a obiectivului propus nu se vor utiliza resurse naturale de pe amplasament.

Materialele folosite la construcții și montaj vor fi produse în afara amplasamentului, urmând a fi livrate în zona de construcție în cantitățile necesare etapelor planificate.

**CAPITOLUL VII. DESCRIEREA ASPECTELOR DE MEDIU SUSCEPTIBILE A FI AFECTATE**

**ÎN MOD SEMNIFICATIV DE PROIECT**

Soluția recomandată prin proiect nu introduce efecte negative suplimentare asupra solului, drenajului, microclimatului apelor de suprafață, vegetației, faunei, aerului sau peisajului.

Totuși, există riscul ca în perioada de execuție să apară efecte negative, astfel că, în cele ce urmează, vom preciza principalii factori poluanți ce pot apărea și măsuri preventive minime ce sunt obligatoriu de respectat.

1. **impactul asupra calităţii şi regimului cantitativ al apei**

Prin realizarea lucrărilor nu există pericolul interceptării pânzei freatice.

Pe parcursul derulării lucrărilor în amplasament se va ține cont de următoarele aspecte:

* utilizarea de toalete ecologice prevăzute cu lavoare pentru personalul executant;
* depozitarea materialelor de construcții necesare și a deșeurilor generate numai în spațiile special amenajate;
* staționarea mijloacelor de transport și a utilajelor numai în spațiile special amenajate (platforme pietruite sau betonate);
* se va interzice aprovizionarea cu combustibili a mijloacelor de transport, echipamentelor, utilajelor, în zona unde se execută lucrări;
* se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier;
* se recomandă achiziționarea de material absorbant în vederea intervenției prompte în cazul unor scurgeri accidentale de produse petroliere în zona obiectivului.

Se consideră că impactul asupra componentei de mediu apă în etapa de realizare a investiţiei este nesemnificativ şi temporar, în condițiile în care lucrările de execuţie se vor realiza conform prevederilor legislaţiei în vigoare.

În perioada funcționării obiectivului alimentarea cu apă a obiectivului este asigurată prin racordare la reațeaua existentă în zonă, iar consumul de apă se va contoriza și se vor impune măsuri pentru evitarea risipei.

Din activitate vor rezulta ape uzate menajere a căror evacuare se va face gravitațional, în rețeaua de canalizare orășenească existentă în zonă.

Apele meteorice de pe terase și trotuare vor fi colectate prin burlane și vor fi evacuate în spațiile verzi de pe amplasament.

Se va proceda la asigurarea etanșeității instalațiilor, prin controale periodice și remedierea operativă a defecțiunilor.

1. **impactul asupra calităţii aerului și climei**

Pe perioada execuției proiectului situat în intravilanul orașului Constanța, se vor semnala emisii datorate gazelor de eșapament de la autovehiculele de transport și utilajele folosite pentru realizarea lucrărilor de construire.

Prin arderea carburanților (motorina) în motoarele Diesel se degajă în atmosferă gaze de eșapament, în a căror componentă sunt: oxizi de azot (NO2), oxizi de carbon (CO), oxizi de sulf (SOx), compuși organici volatili, pulberi. Regimul emisiilor acestor poluanți este dependent de nivelul activității zilnice. Cantitățile de noxe eliberate in atmosfera depind de: puterea, regimul și timpul de funcționare al motoarelor, caracteristicile carburantului folosit, condițiile climatice etc.

Nu vor exista lucrări de manipulare a solului care să determine emisii de pulberi în spectru dimensional larg.

Se apreciază că impactul direct va manifesta pe o perioadă scurtă de timp și va fi redus în condițiile aplicării unor măsuri specifice de micșorare a poluării, precum:

* utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
* utilizarea de combustibili cu conținut redus de sulf, conform prevederilor legislative în vigoare;
* transportul materialelor de constructie ce pot elibera in atmosfera particule fine se va face sub prelata; se va adapta viteza de rulare a mijloacelor de transport la calitatea suprafetei de rulare pentru minimizarea cantitatilor de pulberi antrenate in aer;
* constuctia/ schelele vor fi acoperite cu plasa de protectie pentru limitarea imprastierii prafului catre cladirile sau terenurile învecinate.

În perioada de functionare a obiectivului, impactul asupra aerului va fi dat de o ușoară crestere a intensității traficului în zonă. Emisiile rezultate sunt însă apreciate ca fiind nesemnficative. Pentru prepararea apei calde obiectivul va fi dotat cu centrale termice murale în condensație ce vor utiliza drept combustibil gazele naturale din rețeaua orășenească. În condițiile echipării imobilelor cu sisteme de izolații care să ofere standarde de performanță energetică la nivel european, se apreciază că nivelul consumului de gaze va fi redus, implicit și cel al emisiilor. În niciun caz nu se vor folosi centrale pe combustibil lichid sau solid.

1. **impactul asupra solului- subsolului**

Pe parcursul realizării lucrărilor de supraetajare, nu se vor efectua operațiuni care să afecteze orizonturile superficiale sau de adâncime ale solului și nici nu se vor realiza lucrări subterane care să afecteze stabilitatea terenului.

Posibilul impact asupra factorului de mediu sol –subsol este reprezentat de scurgeri accidentale de carburant de la utilajele implicate in constructie. In acest ultim caz se va interveni prompt cu material absorbant.

Alte activități cu impact asupra factorului de mediu sol/subsol în perioada de realizare a lucrărilor de supraetajare a obiectivului sunt: depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului, sau tranzitarea/staționarea autovehiculelor în zone necorespunzătoare.

În perioada de funcționare, impactul asupra solului și subsolului se poate manifesta sub forma unor scurgeri accidentale în sol a apelor menajere în cazul deteriorării sistemului de conducte prin care acestea sunt transportate.

Nu se va înregistra o creștere a suprafeței construite, iar organizarea de spații verzi la sol după finalizarea lucrărilor, va avea efecte benefice prin refacerea stratului fertil al solului.

1. **impactul asupra biodiversităţii, conservarea habitatelor naturale, a florei şi a faunei sălbatice**

Terenul studiat nu este situat în incinta sau în vecinătatea unei arii naturale protejate, iar realizarea și funcționarea obiectivului nu sunt de natură să determine modificări asupra unor ecosisteme acvatice sau terestre.

1. **impactul asupra populaţiei și sănătăţii umane**

Investiția propusă se va realiza asupra unui imobil aparținând beneficiarului, fără a afecta alte proprietăți sau circulații publice. Prin realizarea obiectivului propus nu se modifică funcţiunile prevăzute în Certificatul de urbanism.

În jurul amplasamentului nu există obiective culturale sau religioase a căror activitate să fie stânjenită de funcționarea noului obiectiv. Precizăm de asemenea că terenul vizat nu se află în zone de risc de inundabilitate, alunecări de teren etc.

Apa furnizată în sistem centralizat garantează condițiile de calitate impuse prin reglementările legislative în vigoare. De asemenea, colectarea și transportul apelor uzate menajere la o stație de epurare va împiedica impurificarea apelor de suprafață și subterane, a solului, subsolului și aerului cu noxe specifice acestor ape.

Lucrările de construcție nu presupun un impact major asupra populației, deoarece se derulează pe o perioada relativ scurtă de timp. Impactul indirect ce se manifestă este determinat de emisiile în aer, impactul prin zgomot și asupra peisajului.

Pentru reducerea efectelor negative asupra populației și sănătății umane lucrătorii vor fi informați și instruiți cu privire la respectarea regulilor privind protecția calității apelor și prevenirea accidentelor.

1. **impactul asupra peisajului şi mediului vizual**

Impactul vizual este un aspect subiectiv, ce ține de factori sociali, culturali, de modul de percepție al receptorului (subiectivismul în percepția estetică).

În timpul realizării lucrărilor peisajul va fi afectat de prezența utilajelor și a echipelor de muncitori în organizarea de șantier. Se va înregistra un impact vizual negativ direct, pe termen scurt, pe perioada de implementare a proiectului.

Efectul de modificare a peisajului actual cauzat de ridicarea clădirii se va manifesta pe termen lung, pe toata perioada de viață a obiectivului. Ținând cont însă că investiția nou propusă va avea un caracter în conformitate cu tendințele arhitecturale ale zonei, se apreciază că efectul asupra peisajului nu este unul negativ.

1. **extinderea impactului (zona geografică, numărul populatiei/habitatelor/speciilor afectate);**

Impactul se va resimți local în zona amplasamentului , în perioada executării lucrărilor.

1. **magnitudinea si complexitatea impactului;**

Caracteristicile impactului potențial decurg doar din activitățile de construcție.

Se poate considera ca impactul pe perioada de realizare a investiției se va manifesta pe termen scurt.

În ceea ce privește impactul cumulativ, definit ca efectul unui grup de activități sau acțiuni cu incidență asupra unei suprafețe sau a unei regiuni, a căror relevanță asupra mediului în semnificație singulară este lipsită de importanță, însă în asociere cu alte activități, inclusiv cele previzionate a se realiza in viitor, poate conduce la apariția unui impact semnificativ, facem următoarele precizări:

* Edificarea imobilului se va face în condițiile încadrării în coeficienții urbanistici prevăzuți prin PUZ aprobat prin HCL Constanța nr. 416/2003.
* Ținând seama de faptul că zona de edificare este rezidențială, efectele sinergice ale proiectului cu cele ale celorlalte activităţi umane din zonă nu sunt în măsură să genereze un impact negativ semnificativ.
* La elaborarea proiectului au fost prevăzute numeroase măsuri de evitare şi reducere a impactului asupra mediului. Investigarea atentă a condiţiilor de mediu din zona amplasamentului (nivel actual de zgomot, calitatea aerului etc.) au condus la formularea unor măsuri suplimentare evidențiate la capitolele respective ale memoriului de prezentare.

1. **probabilitatea impactului;**

Impact direct asupra locuitorilor din zona poate apărea numai in caz de accident în timpul transportului sau manevrării utilajelor.

Un impact indirect se manifestă în condițiile apariției unor situații de poluare accidentală sau în cazul în care nu se iau măsurile necesare.

Apariția acestor situații este însă puțin probabilă.

1. **durata, frecvența și reversibilitatea impactului;**

Nu este cazul

1. **măsurile de evitare, reducere sau ameliorare a impactului semnificativ asupra mediului;**

Functionarea utilajelor si vehiculelor utilizate pentru activitati de transport si constructie-montaj va genera o serie de poluanti specifici arderii motorinei. Se vor lua masuri de prevenire si reducere a poluarii aerului, masuri ce vor fi respectate pe intraga perioada de constructie

Zgomotul din perioada de construcţie poate avea un impact pe termen scurt. Zgomotul emis de utilajele si vehiculele folosite pe santier pentru activitati de constructie se diminueaza pe masura cresterii distantei fata de sursa.

1. **natura transfrontiera a impactului.**

Proiectul propus nu are impact transfontalier.

**CAPITOLUL VIII PREVEDERI PENTRU MONITORIZAREA MEDIULUI**

Monitorizarea este o acțiune importantă, deoarece constituie mecanismul care permite verificarea eficienţei măsurilor adoptate pentru reducerea impactului infrastructurii asupra mediului. Un program de monitorizare corect va servi următoarelor scopuri:

* detectarea erorilor în construirea, funcţionarea sau întreţinerea lucrărilor;
* evaluarea modului în care măsurile adoptate au ca efect reducerea sau eliminarea impactului negativ pe termen lung.

Pe perioada execuţiei lucrărilor este necesar a se desfăşura o activitate de monitorizare a factorilor de mediu în scopul urmăririi eficienţei măsurilor aplicate, cât şi pentru a stabili măsuri corective în cazul neîncadrării în normele specifice. În acest sens se propun următoarele măsuri:

* identificarea şi monitorizarea surselor de poluare;
* stabilirea unui program de măsuri pentru determinarea nivelului de zgomot pe durata lucrărilor;
* gestionarea controlată a deşeurilor rezultate, în zona frontului de lucru;
* stabilirea unui program de prevenire şi combatere a poluării accidentale: măsuri necesar a fi luate, echipe de intervenţie, dotări şi echipamente pentru intervenţie în caz de accident;
* organizarea unui sistem prin care populaţia să poată informa constructorul asupra nemulţumirilor pe care le are, legate de poluarea din această perioadă, siguranţa traficului etc.

În cazul de față nu sunt necesare dotari speciale de monitorizare a factorilor de mediu.

**CAPITOLUL IX LEGĂTURA CU ALTE ACTE NORMATIVE ȘI / SAU PLANURI /**

**PROGRAME / STRATEGII / DOCUMENTE DE PLANIFICARE**

1. **Justificarea încadrării proiectului, după caz, în prevederile altor acte normative naţionale care transpun legislaţia Uniunii Europene:**

Directiva 2010/75/UE (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) – nu e cazul

Directiva 2012/18/UE a Parlamentului European și a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei 96/82/CE a Consiliului – nu e cazul

Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei – nu e cazul

Directiva-cadru aer 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa – nu e cazul

Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive – nu e cazul

Altele – nu e cazul

1. **Se va menţiona planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.**

Conform Certificatului de urbanism nr. 1501/25.05.2023 (3), intervenția asupra imobilului studiat se va face în temeiul reglementărilor documentației de urbanism, faza PUZ, aprobată prin HCL Constanța nr. 416/21.11.2003 .

Destinatia terenului stabilita prin planurile de urbanism si amenajarea teritoriului aprobate : curti constructii; imobilul este situate in CS2 – Zona activitatilor de servicii si mici activitati productive compatibile

**CAPITOLUL X LUCRĂRI NECESARE ORGANIZĂRII DE ȘANTIER**

La demararea proiectului se va amenaja o organizare de șantier în incinta amplasamentului, pe o platformă pietruită.

Organizarea de santier va fi dotată cu pubele destinate deseurilor, punct PSI, tablou electric, platforma materii prime, toalete ecologice, rampă de spalare cauciucuri auto.

Spaţiul ocupat de organizarea de şantier va fi limitat la strictul necesar.

În incinta organizării de şantier nu este prevăzut nici un depozit de carburanţi.

Materialele ce se vor pune în operă se vor procura de la furnizori fiind verificate calitativ și cantitativ și însoțite de certificate de calitate și buletine de analiză.

Materialele se vor depozita funcție de volum, valoare, caracteristici fizico - chimice în spații închise sau în curtea obiectivului.

Se vor lua masuri preventive cu scopul de a evita producerea accidentelor de lucru sau a incendiilor.

La ieșirea din organizarea de șantier se va asigura curățarea roților autovehiculelor înainte ca acestea să părăsească incinta.

Se interzice spălarea mașinilor sau a utilajelor în zona de lucru ori deversarea de ape uzate necontrolat în zona amplasamentului.

Se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier.

Va fi asigurat un iluminat adecvat al perimetrului de lucru care să permită lucrărilor în condiții de siguranță.

Din punct de vedere a protectiei mediului, se vor lua masuri specifice pe perioada realizarii proiectului de investitii:

* se va evita poluarea accidentala a factorilor de mediu pe toata durata executiei;
* managementul deseurilor rezultate din lucrarile de constructii va fi in conformitate cu legislatia specifica de mediu si va fi atat in responsabilitatea titularului de proiect, cat si a constructorului ce realizeaza lucrarile;
* deseurile de constructie vor fi transportate si depozitate pe baza de contract, cu unitatile si in amplasamentul stabilit de Primăria Constanța;
* nu se vor depozita materii materiale sau deseuri in afara perimetrului obiectivului.

**CAPITOLUL XI LUCRARI DE REFACERE A AMPLASAMENTULUI LA**

**FINALIZAREA INVESTITIEI, IN CAZ DE ACCIDENTE SI/SAU LA**

**INCETAREA ACTIVITATII, IN MASURA IN CARE ACESTE INFORMATII SUNT DISPONIBILE**

* **lucrarile propuse pentru refacerea amplasamentului la finalizarea investitiei, in caz de accidente si/sau la incetarea activitatii;**

La finalizarea lucrărilor de construcții se propun lucrări de amenajare spatii verzi, pe o suprafața totală de 245.00 mp.

* **Aspecte referitoare la prevenirea și modul de răspuns pentru cazuri de poluări accidentale**

În cazul unor scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele folosite, factorul de mediu care poate fi afectat este solul; în acest caz se recomandă achiziționarea de material absorbant pentru intervenția promptă.

Se recomandă amenajarea unor spații corespunzătoare pentru depozitarea controlată a deșeurilor produse pentru a evita riscul ca acestea să ajungă pe terenurile învecinate sau să fie depozitate necontrolat în incinta obiectivului.

* **Aspecte referitoare la închiderea/dezafectarea/demolarea obiectivului**

În cazul demolării obiectivului, la încetarea activității, va fi necesară dezafectarea tuturor echipamentelor, instalațiilor, respectând procedurile de colectare, sortare și depozitare pe categorii a tuturor materialelor ce rezultă din aceste activități.

Materialele rezultate în urma dezafectării vor fi valorificate prin firme autorizate sau, după caz eliminate în depozite autorizate, care le acceptă la depozitare conform criteriilor prevăzute în ordinul MMGA nr. 95/2005.

Se va reface amplasamentul la starea inițiala, sau va fi pregătit pentru o viitoare construcție, în funcție de destinația ulterioară a terenului.

* **Modalități de refacere a stării inițiale/reabilitare în vederea utilizării ulterioare a terenului**

Aceste modalități se vor stabili, dacă va fi cazul la momentul luării deciziei privind desființarea obiectivului și depind de strategia care se va adopta în ceea ce privește utilizarea ulterioară a terenului.

**CAPITOLUL XII ANEXE**

1. planul de încadrare în zonă a obiectivului
2. extras de carte funciară
3. certificat de urbanism
4. plan de situaţie
5. planuri de situație nivele
6. studiu de însorire

**CAPITOLUL XIII CONSERVAREA HABITATELOR NATURALE, A FLOREI ȘI FAUNEI**

**SĂLBATICE, APROBATĂ CU MODIFICĂRI ȘI COMPLETĂRI PRIN**

**LEGEA NR. 49/2011, CU MODIFICĂRILE ȘI COMPLETĂRILE ULTERIOARE**

Proiectul nu intră sub incidenţa prevederilor art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**CAPITOLUL XIV COMPLETĂRI CONFORM PLANURILOR DE**

**MANAGEMENT BAZINALE ACTUALIZATE**

Proiectul propus nu se realizează pe ape și nici nu are legătură cu apele de suprafață sau subterane.

**CAPITOLUL XV. CRITERIILE PREVĂZUTE ÎN ANEXA NR. 3 LA LEGEA NR. 292/2018**

**PRIVIND EVALUAREA IMPACTULUI ANUMITOR PROIECTE**

**PUBLICE ŞI PRIVATE ASUPRA MEDIULUI SE IAU ÎN**

**CONSIDERARE, DACĂ ESTE CAZUL, ÎN MOMENTUL COMPILĂRII**

**INFORMAŢIILOR ÎN CONFORMITATE CU PUNCTELE III - XIV**

Nu e cazul

Semnătura titularului